SET รูดหนัก 15 จุด เซ่นแรงขายทำกำไร – วิตกสถานการณ์ “โควิด”
SET รูดหนัก 15 จุด เซ่นแรงขายทำกำไร - วิตกสถานการณ์ “โควิด”
5 เม.ย. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 11.52 น. อยู่ที่ระดับ 1,581.02 จุด ลดลง 15.25 จุด (-0.96%) ด้วยมูลค่าการซื้อขาย 4.35 หมื่นล้านบาท
ด้านนายชัยยศ จิวางกูร ผู้ช่วยผู้อำนวยการฝ่ายวิเคราห์หลักทรัพย์ บล.กรุงศรี กล่าวว่า ตลาดหุ้นไทยเช้านี้ปรับตัวลงกว่า 10 จุด เป็นแรงขายทางเทคนิคหลังเข้าเขต Overbought และยังไม่ผ่านแนว 1,600 จุด ทำให้ตลาดเกิดการพักตัวขึ้น นอกจากนี้กังวลการแพร่ระบาดไวรัสโควิด-19 ในพื้นที่ส่วนกลางในกรุงเทพมหานครด้วย ย่านทองหล่อ, สุขุมวิท ทำให้กังวลจะกระจายเข้าไปในเมือง
ด้านตลาดหุ้นในภูมิภาคเอเชียเช้านี้เคลื่อนไหวในแดนบวกเป็นส่วนใหญ่ และหลายตลาดก็ปิดทำการ ซึ่งก็ยังมีความคาดหวังการฟื้นตัวเศรษฐกิจอยู่ หลังจากตัวเลขการจ้างงานนอกภาคเกษตรของสหรัฐฯออกมาดี
พร้อมให้แนวรับ 1,580 จุด ส่วนแนวต้าน 1,600 จุด
 